CELEX: 62021TN0666
Language: fi
Date: 2021-10-15 00:00:00
Title: Asia T-666/21: Kanne 15.10.2021 – Società Navigazione Siciliana v. komissio

3.1.2022   
            
            
               FI
            
            
               Euroopan unionin virallinen lehti
            
            
               C 2/41
            
         
      Kanne 15.10.2021 – Società Navigazione Siciliana v. komissio
      (Asia T-666/21)
      (2022/C 2/57)
      Oikeudenkäyntikieli: italia
      
         Asianosaiset
      
      
         Kantaja: Società Navigazione Siciliana SCpA (Trapani, Italia) (edustajat: asianajajat R. Nazzini, F. Ruggeri Laderchi, C. Labruna ja L. Calini)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 17.6.2021 annetun päätöksen osittain siltä osin kuin siinä katsottiin Società Navigazione Siciliana SCpA:n saavan sääntöjenvastaista tukea vuoden 2010 laissa säädettyjen verovapautusten perusteella ja määrättiin tuki palautettavaksi Italian valtiolle
               
            
                  —
               
               
                  velvoittamaan komission maksamaan korvausta vahingosta, joka on aiheutunut ja joka (mahdollisesti) aiheutuu oikeudenkäynnin seuraavassa vaiheessa
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, joka perustuu tuensaajan virheelliseen yksilöintiin – Säännösten rikkominen
                  
                              —
                           
                           
                              Kantaja väittää tältä osin, että 17.6.2021 annettua päätöstä rasittaa ilmeinen unionin säännöstön tulkinta- ja soveltamisvirhe siltä osin kuin komissio katsoi Società Navigazione Siciliana SCpA:n (eikä Siremarin) saavan tukea, jota ei voida pitää yhteensopivana sellaisen unionin säännöstön kanssa, joka koskee rekisteröintiveron maksamista Siremar-liiketoimintayksikön hankinnasta.
                           
                        
            
                  2.
               
               
                  Toinen kanneperuste, joka perustuu tuen yhteensopivuuteen SEUT 106 artiklan 2 kohdassa määrätyn poikkeuksen kanssa – Määräysten rikkominen – Perusteluvelvollisuuden laiminlyönti
                  
                              —
                           
                           
                              Kantaja väittää tältä osin, että 17.6.2021 annettua päätöstä rasittaa joka tapauksessa ilmeinen unionin säännöstön tulkinta- ja soveltamisvirhe sekä perusteluvelvollisuuden laiminlyönti vastaajan osalta siltä osin kuin komissio jätti – tekemättä ainoatakaan arviointia tältä osin – Società Navigazione Siciliana SCpA:lle myönnetyn tuen SEUT 106 artiklan 2 kohdassa määrätyn yleisiin taloudellisiin tarkoituksiin liittyville palveluille tarkoitetun poikkeuksen ulkopuolelle.